Simpatija
Simpatija je pozitivan osjećaj ili društveni afinitet prema drugoj osobi, javlja se spontano i često je neobjašnjivo, iracionalno. Osjećaj simpatije može imati razne oblike ili razna percipiranja. Ako je riječ o simpatiji prema nekoj osobi, ovo osjećanje je često uzajamno. Etimološki, simpatija izvorno znači saživljavanje, saosjećanje sa emocionalnim stanjem druge, bliske osobe. Za razliku od empatije, kod simpatije subjekt, na osnovu emotivnog „uživljavanja“ u psihičko stanje objekta sa kojim se poistovjećuje, osjeća zajedno sa njim isto uzbuđenje, doživljava isti afekt kao što je gnjev, strah, radost ili tuga. Ako su dvije osobe sličnije po svojim crtama temperamenta, karaktera, motivima, vrijednostima i stavovima, snažnije afektivno povezane, utoliko se lakše i snažnije među njima javlja proces simpatije.